2015 m. gegužės 6 d. Bendrojo Teismo pirmininko nutartisDeza / ECHA
(Byla T‑115/15 R)
„Laikinųjų apsaugos priemonių taikymas – REACH – Cheminės medžiagos di‑(2‑etilheksil)ftalatas (DEHP) įrašymas į „kandidatinį cheminių medžiagų“ sąrašą – Prašymas sustabdyti vykdymą – Skubos nebuvimas“
1.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – „Fumus boni juris“ – Skuba – Rimta ir nepataisoma žala – Kumuliacinis pobūdis – Visų nagrinėjamų interesų palyginimas – Laikinąsias apsaugos priemones taikančio teisėjo diskrecija (SESV 256 straipsnio 1 dalis, SESV 278 ir 279 straipsniai; Bendrojo Teismo procedūros reglamento 104 straipsnio 2 dalis) (žr. 16–18 punktus)
2.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Skuba – Rimta ir nepataisoma žala – Tiktai hipotetinio pobūdžio žala, grindžiama ateities ir neapibrėžtais įvykiais – Nepakankamas pobūdis norint pateisinti skubą (SESV 278 ir 279 straipsniai) (žr. 29, 30, 34 punktus)
3.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Skuba – Rimta ir nepataisoma žala – Įrodinėjimo pareiga – Ieškovui kilusi rimta ir nepataisoma žala – Žala jo paties interesui (SESV 278 ir 279 straipsniai; Bendrojo Teismo procedūros reglamento 104 straipsnio 2 dalis) (žr. 38 punktą)
4.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Rimta ir nepataisoma žala – Šaliai, prašančiai taikyti laikinąją apsaugos priemonę, tenkanti įrodinėjimo pareiga – Pagrindinių teisių, teisinio saugumo, Sąjungos teisės numatomumo ir teisėtų lūkesčių principų pažeidimo rizika – Rizika, kuri pati savaime nesudaro rimtos žalos (SESV 278 ir 279 straipsniai; Bendrojo Teismo procedūros reglamento 104 straipsnio 2 dalis) (žr. 39, 40 punktus)
5.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Skuba – Rimta ir nepataisoma žala – Įrodinėjimo pareiga – Finansinė žala – Pareiga pateikti konkrečią ir tikslią informaciją, pagrįstą detaliais įrodymais – Situacija, dėl kurios gali iškilti pavojus bendrovės ieškovės egzistavimui arba kuri gali nepataisomai pakeisti jos padėtį rinkoje – Vertinimas atsižvelgiant į grupės, kuriai priklausoma, padėtį (SESV 278 ir 279 straipsniai; Bendrojo Teismo procedūros reglamento 104 straipsnio 2 dalis) (žr. 42–44, 47 punktus)
6.                     Laikinųjų apsaugos priemonių taikymas – Vykdymo sustabdymas – Taikymo sąlygos – Rimta ir nepataisoma žala – Finansinė žala – Žala, kuri gali būti atlyginta vėliau gavus kompensaciją arba pateikus ieškinį dėl žalos atlyginimo – Žala, kurios negalima laikyti nepataisoma (SESV 268, 278 ir 340 straipsniai; Bendrojo Teismo procedūros reglamento 104 straipsnio 2 dalis) (žr. 49 punktą)
Dalykas
Prašymas sustabdyti 2014 m. gruodžio 12 d. ECHA vykdomojo direktoriaus sprendimo ED/108/2014, kuriuo cheminė medžiaga di‑(2‑etilheksil)ftalatas (DEHP) 2014 d. gruodžio 17 d. buvo dar kartą įtraukta į kandidatinį cheminių medžiagų sąrašą, kuriame esančios cheminės medžiagos veikiausia bus įtrauktos į iš dalies pakeisto 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (klaidų ištaisymas OL L 136, 2007, p. 3), XIV priedą, vykdymą.
Rezoliucinė dalis
1.
Atmesti prašymą taikyti laikinąsias apsaugos priemones.
2.
Atidėti bylinėjimosi išlaidų klausimo nagrinėjimą.